text: Rumæniske tivoli-arbejdere fik 6.000 om måneden 
  13 april 2013 kl. 08.03
  Kjærs Tivoli betalte angiveligt kun 20 rumænere 6.000 kr. om måneden i løn.
  Rumænerne arbejdede for Kjærs Tivoli i Sønderjylland.
  De opsatte forlystelser, solgte snacks og arbejdede som vagter til en månedsløn på omkring 6.000 kroner, skriver Fagbladet 3F.
  Det er ikke lykkedes at få en kommentar fra Kjærs Tivoli.
  Selvom lønnen er lav efter danske forhold, er der mange rumænere, der igen vil arbejde for tivoliet, når næste sæson begynder.
  - Jeg har to børn, som jeg skal have råd til at sende i skole. Jeg har brug for 3.000 kroner om måneden for at kunne betale husleje og mad. Så jeg tager afsted til Danmark igen i april, siger rumænske Pavel Cucuteanu til Fagbladet 3F.
  